Οικοτουρισμός: Ένα Πράσινο Σχέδιο για Αειφόρο Ανάπτυξη στην Ολυμπιάδα Χαλκιδικής
Creators: name: Παπαδημητρίου, Αναστασία Αχιλλέα
Publisher: name: Aristotle University of Thessaloniki
Year: 2024
Subjects: Βιοκλιματικός σχεδιασμός
καταλύματα
προσομοίωση θερμικής άνεσης
Bioclimatic design
thermal comfort simulation
accommodations

description: Η παρούσα διπλωματική εργασία εξετάζει τον σχεδιασμό και την ανάπτυξη ενός βιοκλιματικού project, εστιάζοντας στην ενσωμάτωση ανανεώσιμων πηγών ενέργειας και βιώσιμων πρακτικών. Το έργο αναπτύσσεται σε μια παραθαλάσσια περιοχή, την περιοχή της Ολυμπιάδας Χαλκιδικής, αξιοποιώντας τα φυσικά χαρακτηριστικά και τις κλιματικές συνθήκες για τη δημιουργία ενός φιλικού προς το περιβάλλον και λειτουργικού χώρου. Αρχικά, πραγματοποιήθηκε μια εκτενής ανάλυση της τοποθεσίας, περιλαμβάνοντας μελέτες ηλιοφάνειας, ηλιακής ακτινοβολίας, σκιασμού και ανέμων. Η ανάλυση αυτή επέτρεψε την κατανόηση των περιβαλλοντικών παραμέτρων και την αξιοποίηση των φυσικών πόρων για τον βέλτιστο σχεδιασμό του project. Οι μελέτες αυτές παρουσιάζουν λεπτομερώς τη δυναμική της ηλιακής ακτινοβολίας κατά τη διάρκεια του έτους, την επίδραση των σκιάσεων και τη ροή των ανέμων στην περιοχή. Το κτιριολογικό πρόγραμμα του έργου περιλαμβάνει ποικίλες λειτουργίες, όπως χώρους εστίασης, παιδικές χαρές, υπαίθριους χώρους αναψυχής και καταλύματα. Οι κατασκευαστικές λεπτομέρειες και η επιλογή δομικών υλικών δίνουν έμφαση στη βιωσιμότητα και την ανθεκτικότητα, ενώ η χρήση φωτοβολταϊκών πάνελ και ανεμογεννητριών αναδεικνύει τη δέσμευση για ανανεώσιμες πηγές ενέργειας. Η προσομοίωση της θερμικής άνεσης και του φυσικού φωτισμού στα καταλύματα δείχνει ότι ο σχεδιασμός πληροί τα κριτήρια της βιοκλιματικής αρχιτεκτονικής. Η μελέτη σκιασμού και η ανάλυση ηλιακής ακτινοβολίας παρέχουν δεδομένα για τη βέλτιστη τοποθέτηση των κτιρίων και τη μέγιστη ενεργειακή απόδοση. Συμπερασματικά, η εργασία καταδεικνύει τη δυνατότητα ανάπτυξης βιώσιμων καταλυμάτων που ενσωματώνουν αρχές βιοκλιματικού σχεδιασμού και ανανεώσιμων πηγών ενέργειας. Η εφαρμογή των αποτελεσμάτων της έρευνας μπορεί να συμβάλλει στη δημιουργία περιβαλλοντικά φιλικών και ενεργειακά αποδοτικών χώρων διαμονής, προσφέροντας ταυτόχρονα υψηλή ποιότητα ζωής στους χρήστες.
description: This thesis examines the design and development of a bioclimatic accommodation, focusing on the integration of renewable energy sources and sustainable practices. The project is located in a coastal area, leveraging the natural characteristics and climatic conditions to create an environmentally friendly and functional space. Initially, an extensive site analysis was conducted, including studies of sunlight exposure, solar radiation, shading, and wind patterns. This analysis facilitated the understanding of environmental parameters and the utilization of natural resources for optimal accommodation design. These studies detail the dynamics of solar radiation throughout the year, the impact of shading, and wind flow in the area. The building program of the project includes various functions such as dining areas, playgrounds, outdoor recreation spaces, and accommodations. The construction details and material selection emphasize sustainability and durability, while the use of photovoltaic panels and wind turbines highlights the commitment to renewable energy sources. Simulations of thermal comfort and natural lighting in the accommodations demonstrate that the design meets the criteria of bioclimatic architecture. The shading study and solar radiation analysis provide data for the optimal placement of buildings and maximum energy efficiency. In conclusion, the thesis demonstrates the feasibility of developing sustainable accommodations that incorporate principles of bioclimatic design and renewable energy sources. The application of the research results can contribute to the creation of environmentally friendly and energy-efficient living spaces, offering high quality of life to the users.